10.

În secțiunea 5 litera (h) din caietul de sarcini al produsului (Manevrarea după recoltare), următorul text: „Această practică este utilizată și în prezent și contribuie semnificativ la calitatea înaltă a cartofilor. După maturarea cartofilor, fiecare producător își declară recolta către cooperativă și apoi, în funcție de înregistrarea recoltei, sacii sunt distribuiți în ordinea priorității. După sortarea inițială a cartofilor strânși pe câmp, aceștia sunt ambalați în saci, iar agronomul prezent pe câmp efectuează o verificare inițială a calității. Lotul considerat adecvat va fi dus la unitatea de ambalare, unde va fi efectuat un al doilea control al calității, iar tuberculii cu defecte vor fi eliminați, astfel încât cartofii să poată fi reambalați în saci, după verificare.”, s-a modificat astfel: „Această practică este utilizată și în prezent și contribuie semnificativ la calitatea înaltă a cartofilor destinați utilizării drept cartofi de sămânță, în timp ce pentru cartofii destinați consumului, practica este opțională în prezent. Alternativ, după recoltare și o sortare inițială, care trebuie efectuată odată ce cartofii au fost scoși din pământ, producătorii locali pot transporta cartofii destinați consumului către depozitele frigorifice moderne care fac acum parte din instalațiile de ambalare ale insulei, dar nu existau înainte, unde cartofii destinați consumului își păstrează caracteristicile de calitate specifice luni de zile înainte de a fi transportați către consumatorii finali în toată Grecia. Maturarea sub un strat de paie nu mai este obligatorie pentru cartofii destinați consumului deoarece: (a) atunci când, imediat după recoltare, cartofii destinați consumului sunt transportați în saci sau coșuri la instalațiile de depozitare adecvate și păstrați în condițiile (de temperatură și umiditate) corecte, sunt mai puțin susceptibili de infestare de către Gnorimoschema operculella (Zell.), a cărei dezvoltare este încetinită în depozitele frigorifice actuale, după cum au observat agronomii locali; și (b) în cazul în care cartofii destinați consumului sunt transportați direct la depozitele frigorifice după recoltare, calitatea lor poate fi verificată înainte de a fi ambalați în loturi, întrucât ciclul de viață al manei cartofilor se accelerează la frig, iar tuberculii afectați pot fi îndepărtați înainte de comercializare. După sortarea inițială pe câmp, cartofii sunt ambalați în saci sau coșuri, iar agronomul prezent pe câmp efectuează o verificare inițială a calității. Loturile considerate adecvate vor fi duse la unitatea de ambalare, unde va fi efectuat un al doilea control al calității, iar tuberculii cu defecte vor fi eliminați, astfel încât cartofii să poată fi reambalați în saci, după verificare.” Drept urmare, la punctul 3.4 [fostul punct 3.5] din documentul unic, următorul text: „Aceste etape trebuie menținute în aria geografică delimitată deoarece producătorii locali de cartofi au dobândit cunoștințe care garantează caracterul timpuriu al recoltei exploatând la maximum parametrii locali de mediu (perioada însămânțării corelată cu precipitațiile), dar și pentru că, după recoltarea tuberculilor, ei aplică o tehnică specifică, ce constă în acoperirea acestora cu paie pentru ca epiderma cartofilor să se îngroașe, devenind astfel mai rezistentă la transport și ca, în paralel, să se repare diversele traumatisme superficiale.” , s-a modificat astfel: „Aceste etape trebuie menținute în aria geografică delimitată deoarece producătorii locali de cartofi au dobândit cunoștințe care garantează caracterul timpuriu al recoltei exploatând la maximum parametrii locali de mediu (perioada însămânțării corelată cu precipitațiile), dar și pentru că, după recoltarea tuberculilor, ei aplică o tehnică specifică, ce constă în acoperirea acestora cu paie pentru ca epiderma cartofilor să se îngroașe, devenind astfel mai rezistentă la transport și ca, în paralel, să se repare diversele traumatisme superficiale. Această etapă este obligatorie pentru cartofii destinați utilizării drept cartofi de sămânță și, opțional, pentru cartofii destinați consumului.” Drept urmare, la punctul 5.1.C. din documentul unic, următorul text: „O altă practică de cultivare specifică producătorilor din Naxos este maturarea pe câmp, sub protecția unui strat de paie, a cartofilor recoltați destinați utilizării drept cartofi de sămânță.”, s-a modificat astfel: „O altă practică de cultivare specifică producătorilor din Naxos este maturarea pe câmp, sub protecția unui strat de paie, a cartofilor recoltați destinați utilizării drept cartofi de sămânță. Pentru cartofii destinați consumului, această etapă este opțională.” Drept urmare, la punctul 5.3. din documentul unic, intitulat „Legătura cauzală dintre aria geografică și o calitate anume, reputația sau alte caracteristici ale produsului”, textul următor: „De asemenea, producătorii de cartofi din Naxos fac o primă selecție pe câmp, după recoltarea tuberculilor, selecție realizată pentru a îndepărta materiile străine și tuberculii deteriorați. După aceea, cartofii destinați utilizării drept cartofi de sămânță sunt strânși pe câmp și acoperiți cu un strat de paie, apoi cu un strat de plante de cartof pentru a-i proteja de soare. Astfel, perioada de maturare pe câmp ameliorează conservarea produsului, deoarece acesta se întărește, iar epiderma cartofului se îngroașă și devine în acest fel mai rezistentă la transport, în timp ce diversele traumatisme superficiale se cicatrizează. Acest lucru reduce și conținutul de glicoalcaloide toxice. Cartofii destinați consumului sunt transportați imediat după recoltare la societățile de sortare, depozitare, ambalare și comercializare a varietății „Patata Naxou”, unde sunt păstrați în condiții (de temperatură și umiditate) adecvate.”, s-a modificat astfel: „De asemenea, producătorii de cartofi din Naxos fac o primă selecție pe câmp, după recoltarea tuberculilor, selecție realizată pentru a îndepărta materiile străine și tuberculii deteriorați. După aceea, cartofii destinați utilizării drept cartofi de sămânță sunt strânși pe câmp și acoperiți cu un strat de paie, apoi cu un strat de plante de cartof pentru a-i proteja de soare. În cazul cartofilor destinați consumului, această etapă este opțională. Astfel, perioada de maturare pe câmp ameliorează conservarea produsului, deoarece acesta se întărește, iar epiderma cartofului se îngroașă și devine în acest fel mai rezistentă la transport, în timp ce diversele traumatisme superficiale se cicatrizează. Acest lucru reduce și conținutul de glicoalcaloide toxice. Alternativ, cartofii destinați consumului pot fi transportați imediat după recoltare la societățile de sortare, depozitare, ambalare și comercializare a varietății „Patata Naxou”, unde sunt păstrați în condiții (de temperatură și umiditate) adecvate.” În consecință, în secțiunea 6.c.Ι. din caietul de sarcini al produsului, intitulată „Legătura cauzală dintre aria geografică și o calitate anume”, următorul text: „O altă practică de cultivare specifică producătorilor din Naxos, care contribuie semnificativ la calitatea înaltă a cartofilor produși local destinați utilizării drept cartofi de sămânță, este maturarea pe câmp, sub protecția unui strat de paie, a tuberculilor recoltați. Epiderma cartofului se îngroașă, ceea ce reduce riscul de infestări secundare și protejează cartofii în timpul transportului (apendicele 23). Această practică permite și reducerea riscului de creștere a conținutului de glicoalcaloide (toxine) al tuberculilor în timpul manipulărilor ulterioare (apendicele 24).”, s-a modificat astfel: „O altă practică de cultivare specifică producătorilor din Naxos, care contribuie semnificativ la calitatea înaltă a cartofilor produși local destinați utilizării drept cartofi de sămânță, este maturarea pe câmp, sub protecția unui strat de paie, a tuberculilor recoltați. Epiderma cartofului se îngroașă, ceea ce reduce riscul de infestări secundare și protejează cartofii în timpul transportului (apendicele 23). Această practică permite și reducerea riscului de creștere a conținutului de glicoalcaloide (toxine) al tuberculilor în timpul manipulărilor ulterioare (apendicele 24). Maturarea pe câmp sub protecție este o operațiune obligatorie de manevrare după recoltare pentru cartofii destinați utilizării drept cartofi de sămânță și o operațiune opțională de manevrare după recoltare pentru cartofii destinați consumului. Alternativ, după recoltare și o sortare inițială, care trebuie efectuată odată ce cartofii au fost scoși din pământ, producătorii locali pot transporta cartofii destinați consumului către depozitele frigorifice moderne care fac acum parte din instalațiile de ambalare ale insulei, dar nu existau înainte, unde cartofii destinați consumului își păstrează caracteristicile de calitate specifice luni de zile înainte de a fi transportați către consumatorii finali în toată Grecia.” Motivul acestor modificări este acela că, la momentul aprobării cererii de înregistrare a IGP „Patata Naxou” în martie 2011, majoritatea producției de cartofi era destinată utilizării drept cartofi de sămânță, în timp ce în ultimii șase ani majoritatea producției de „Patata Naxou” a fost destinată consumului și doar un mic procent a fost destinat utilizării drept cartofi de sămânță. De aceea maturarea sub un strat de paie nu mai trebuie să fie obligatorie pentru cartofii destinați consumului. Scăderea cererii de cartofi de sămânță se datorează în principal concurenței acerbe din ultimii ani a cartofilor de sămânță din Cipru, care sunt recoltați mai devreme decât în Naxos și, prin urmare, satisfac nevoile diferitelor părți ale Greciei pentru plantarea timpurie. Maturarea pe câmp sub protecția unui strat de paie este obligatorie pentru cartofii destinați utilizării drept cartofi de sămânță, așa cum a fost până acum, deoarece, cât timp sunt protejați, cartofii din varietatea „Patata Naxou” se maturează, epiderma se întărește și se îngroașă, devenind rezistenți la deteriorare în timpul transportului și permițând vindecarea traumatismelor superficiale. Aceste caracteristici sunt de dorit, deoarece cartofii de sămânță sunt depozitați timp îndelungat pentru a fi folosiți în sezonul de vegetație următor și sunt transportați pe distanțe lungi în toată Grecia. Această practică permite și reducerea riscului de creștere a conținutului de glicoalcaloide (toxine) al tuberculilor în timpul manipulărilor ulterioare. Maturarea sub un strat de paie nu mai este obligatorie pentru cartofii destinați consumului deoarece: (a) atunci când, imediat după recoltare, cartofii destinați consumului sunt transportați în saci sau coșuri la instalațiile de depozitare adecvate și păstrați în condițiile (de temperatură și umiditate) corecte, sunt mai puțin susceptibili de infestare de către Gnorimoschema operculella (Zell.), a cărei dezvoltare este încetinită în depozitele frigorifice actuale, după cum au observat agronomii locali; și (b) întrucât cartofii destinați consumului sunt transportați direct la depozitele frigorifice după recoltare, calitatea lor poate fi verificată înainte de a fi ambalați în loturi, întrucât ciclul de viață al manei cartofilor se accelerează la frig, și tuberculii afectați pot fi îndepărtați înainte de comercializare. Transportul produsului către depozitele frigorifice moderne după recoltare și sortarea inițială pe câmp contribuie astfel la îmbunătățirea caracteristicilor de calitate ale varietății „Patata Naxou” (cartofi destinați consumului). Modificarea potrivit căreia „după maturarea cartofilor, fiecare producător își declară recolta către cooperativă și apoi, în funcție de înregistrarea recoltei, sacii sunt distribuiți în ordinea priorității” a fost eliminată din cauza modificărilor secțiunii „Dovada originii”. În cele din urmă, motivul pentru care se adaugă coșuri ca alternativă la saci pentru transport și depozitare este acela că mai puțini cartofi se deteriorează și, prin urmare, calitatea lor este mai puțin afectată, deoarece cartofii sunt mai puțin loviți în coșuri decât în saci și respiră mai bine pe durata depozitării și, prin urmare, se păstrează mai mult timp.